20. februāris

20. februāris ir gada 51. diena pēc Gregora kalendāra. Līdz gada beigām ir atlikušas 314 (315 garajā gadā) dienas.

Vārda dienas 
Smuidra, Smuidris, Vitauts

Notikumi 
 1530. gads — kronēts Polijas karalis un Lietuvas dižkunigaitis Sigismunds II Augusts.
 1547. gads — kronēts Anglijas un Īrijas karalis Eduards VI.
 1878. gads — par pāvestu kļuva Leons XIII.
 1899. gads (j.s. pēc v.s. ) — nodibināta latviešu studentu korporācija Lettgallia.
 1904. gads — par Panamas pirmo prezidentu kļuva Manuels Amadors Gerrero.
 1907. gads — Sanktpēterburgā uz pirmo sēdi sanāca Krievijas Valsts Domes otrais sasaukums.
 1923. gads — Eķengrāves "Ratniekos" nodibināja divgadīgo Eķengrāves pamatskolu (mūsdienās Viesītes vidusskola).
 1924. gads — Latvijas valdība apstiprināja likumu par Rīgas pilsētas administratīvajām robežām, kas iekļāva plašu teritoriju Pārdaugavā.
 1962. gads — Mercury programma: Džons Glenns, lidojot kosmosa kuģī Mercury-Atlas 6, kļuva par pirmo amerikāni Zemes orbītā.
 1965. gads — Ranger 8 ietriecās Mēness virsmā pēc veiksmīgi nofotografētām iespējamām Apollo nolaišanās vietām.
 1987. gads — Indijā izveidots Arunāčalas Pradēšas štats.
 1992. gads — dibināta Anglijas futbola Premjerlīga.
 1998. gads — Irākas prezidents Sadams Huseins vienojās ar ANO ģenerālsekretāru Kofi Annanu, ļaujot ieroču inspektoriem atgriezties Bagdādē, tādējādi novēršot ASV un Apvienotās Karalistes iebrukumu.
 2003. gads — dibināta Rīgas pašvaldības sabiedrība ar ierobežotu atbildību Rīgas satiksme.
 2009. gads — Ivars Godmanis atkāpās no Latvijas Republikas Ministru prezidenta amata.
 2021. gads — COVID-19 pandēmija: pasaulē vakcinēto skaits pārsniedza 200 miljonus.
 2022. gads — Pekinā, Ķīnā noslēdzās ziemas olimpiskās spēles.

Dzimuši 
 1879. gads — Ernests Moro de Melēns (Ernest Moreau de Melen), beļģu futbolists (miris 1968. gadā)
 1881. gads — Jānis Balodis, latviešu ģenerālis (miris 1965. gadā)
 1882. gads — Nikolajs Hartmanis (Nicolai Hartmann), Latvijā dzimis vācbaltu filozofs (miris 1950. gadā)
 1886. gads — Bēla Kuns (Kun Béla), ungāru un padomju politiķis (miris 1938. gadā)
 1902. gads — Ansels Adamss (Ansel Adams), ASV fotogrāfs (miris 1984. gadā)
 1925. gads — Roberts Oltmens (Robert Altman), ASV kinorežisors (dzimis 1925. gadā)
 1927. gads — Sidnijs Puatjē (Sidney Poitier), bahamiešu/amerikāņu aktieris (miris 2022. gadā)
 1933. gads — Juhims Zvjahiļskis (Юхим Звягiльский), Ukrainas politiķis (miris 2021. gadā)
 1940. gads — Džimijs Grīvss (Jimmy Greaves), angļu futbolists (miris 2021. gadā)
 1942. gads — Fils Espozito (Phil Esposito), Kanādas hokejists
 1943. gads — Maiks Lī (Mike Leigh) angļu režisors
 1947. gads — Kristians Verdonks (Christian Verdonck), Beļģijas diplomāts
 1949. gads — Ivana Trampa (Ivana Trump), Čehijā dzimusi ASV uzņēmēja un modele (mirusi 2022. gadā)
 1951. gads — Gordons Brauns (Gordon Brown), Lielbritānijas premjerministrs
 1963. gads — Čārlzs Bārklijs (Charles Barkley), ASV basketbolists
 1967. gads — Kurts Kobeins (Kurt Donald Cobain), ASV dziedātājs (miris 1994. gadā)
 1972. gads — Antons Škapļerovs (Антон Шкаплеров), Krievijas kosmonauts
 1978. gads — Tomass Floršics (Thomas Florschütz), Vācijas bobslejists
 1981. gads — Aleksejs Širokovs, Latvijas hokejists
 1987. gads — Mailss Tellers (Miles Teller), amerikāņu aktieris
 1988. gads — Rianna (Rihanna), Barbadosas dziedātāja
 2003. gads — Olīvija Rodrigo (Olivia Rodrigo), amerikāņu aktrise, dziedātāja un dziesmu autore

Miruši 
 1054. gads — Jaroslavs Gudrais (Ярослав Мудрый), Kijevas lielkņazs (dzimis ap 978. gadu)
 1431. gads — Martins V (Martinus V), Romas pāvests (dzimis 1369. gadā)
 1648. gads — Tirso de Molina (Tirso de Molina), spāņu dramaturgs (dzimis 1579. gadā)
 1790. gads — Jozefs II (Joseph II.), Svētās Romas imperators, Bohēmijas un Ungārijas karalis, Austrijas karalis (dzimis 1741. gadā)
 1861. gads — Ežēns Skribs (Eugène Scribe), franču dramturgs un libretists (dzimis 1791. gadā)
 1907. gads — Anrī Muasāns (Henri Moissan), franču ķīmiķis (dzimis 1852. gadā)
 1916. gads — Klāss Arnoldsons (Klas Arnoldson), zviedru žurnālists, politiķis un pacifists (dzimis 1844. gadā)
 1919. gads — Ežēns Bess (Eugène Besse), franču vieglatlēts (dzimis 1881. gadā)
 1920. gads — Roberts Pīrijs (Robert Peary), amerikāņu polārpētnieks (dzimis 1856. gadā)
 1942. gads — Rihards Bērziņš, pirmās Latvijas ziņu aģentūras dibinātājs un literāts (dzimis 1888. gadā)
 1960. gads — Ačuks, latviešu publicists un satīriķis (dzimis 1893. gadā)
 1972. gads — Marija Geperte-Maiere (Maria Goeppert-Mayer), ASV fiziķe (dzimusi 1906. gadā)
 1996. gads — Toru Takemicu (武満 徹), japāņu komponists un rakstnieks (dzimis 1930. gadā)
 2000. gads — Anatolijs Sobčaks (Анатолий Собчак), krievu politiķis (dzimis 1937. gadā)

Februāris